JohanHeinsen/ENO huggingface dataset:
Viborger Samler, 1844-02-15
En Skrivelse fra St. Petersborg paastaaer, at der melde sig saa mange Gardeofficerer til Tjenesten i den caucasiske Hær, at Regjeringen, for at skaffe de mange Frivillige Leilighed til at faae deres Ønsker tilfredsstillede, har indskrænket enhver Officiers Ophold ved Hæren til et Aar. Denne Skrivelse gjendriver saaledes den i flere Tidender indrykkede Efterretning om at den russiske Regjering skulde see sig nødsaget til ved Lodkastning at forskaffe sig det fornødne Antal Officerer.
Viborger Samler, 1844-02-15
J de sidste 14 Dage har Frosten i St. Petersborg, været temmelig streng og vedholdende; dagligen har man sammesteds havt en Kulde af 15 Reaumur og derover.
Viborger Samler, 1844-02-15
Frankerig. Den afdøde General Bertrand, der var født i Aaret 1770, vilde i sin Ungdom have taget Tieneste i Civiletaten, men Revolutionen tvang ham til at tage Krigstjeneste, og han blev Nationalgardist. Som saadan sluttede han sig den 10de Aug. 1792 til den Bataillon, som af egen Drift ilede til Tuillerierne for der at forsvare Ludvig den Sextende. Senere tjente han i Corps de genie, gjennemløb hurtigen de underordnede militaire Grader, deeltog i Expeditionen til Ægypten, hvor han befæstede flere Pladse, og erhvervede sig i saa høi Grad Overgeneral Bonapartes Tillid, at han næsten til samme Tid befordredes til Oberstlieutenant, Oberst og Brigadegeneral. Efter Slaget ved Austerlitz, hvor Bertrand fegtede med Udmærkelse, gjorde Napoleon ham til sin Adjutant. Han udmærkede sig ved Spandau, Friedland, (d. 14de Juni 1807), og i Aaret 1809 ved at slaae over Donau den Bro, der skulde lette den franske Hærs Marsch til Wagram. Efter Marschal Duroes Død udnævntes han til Stormarschal over det keiserlige Palads. J Aaret 1813 anførte han Reserven, der senere erholdt Navn af det 4de Corps, og deeltog i Slagene ved Lützen, Bautzen, Leipzig og Hanau. J det følgende Aar udnævntes han til Alde de Camp for Nationalgarden, og deeltog i Felttoget. Han fulgte Keiseren til Elba, og landede i Aaret 1815 tilligemed Keiseren i Frankerig. Efter Slaget ved Waterloo ledsagede han Napoleon til St. Helen, og vendte først efter Napoleons Død tilbage til Frankerig. Ludvig den 18de ophævede i Aaret 1816 den ham idømte Dødsstraf, og senere indsat i alle sine Værdigheder, levede Bertrand indtil Julirevolutionen rolig og stille paa sit Landgods ved Chateauroux. Med Glæde saae han atter den trefarvede Fane at vaie; han blev udvalgt til Deputeret, og fegtede som saadan stedse for Pressens Frihed. Ti Aar senere – i Aaret 1840 – blev han udvalgt til at hente Napoleons Aske fra St. Helena. Til Napoleons Navn knytter sig Navnet Bertrand, og den Troskab, han udviste imod den faldne Helt, vil sikkre hans Navn for Forglemmelse.
Viborger Samler, 1844-02-15
Paris, den 5te Febr. Rygterne om et Ministerskifte vedligeholde sig; dog skulle Ministrene være tilsinds at forblive i deres Functioner, indtil Dotationsspørgsmaalet er afgjort.
Viborger Samler, 1844-02-15
En Pariserjournal gjendriver den af tydske Blade meddeelte Beretning om at General Prim skulde være en Tydsker, der har maattet forlade sit Fædreland. Don Juan Prim er en indfødt Catalonier, og har ingensinde forladt Spanien.
Viborger Samler, 1844-02-15
Storbritannien og Jrland. London, den 6te Febr. "Börsenhalles Londonercorrespondent meddeler fra Dublin Efterretninger, der gaae indtil den 5te Febr., paa hvilken Dag O'Connell havde holdt sin Forsvarstale, der varede med ubetydelige Pauser fra Kl. 10 om Formiddagen indtil Kl. 5 om Eftermiddagen. Hans Tale har ikke vundet saa eenstemmig bifald som Lalor Sheils: hans Modstandere sige, at han altfor hyppig har gjort sig skyldig i Gjentagelser af de ham i Repealforsamlingerne holdte Taler; derhos vil man ogsaa have bemærket, at han led af Upasselighed. Derimod erklære O'Connells Venner, at den af ham holdte Tale er en af de meest energiske, han nogensinde har holdt. – Whitesides fortræffelige Tale for Duffy har gjort et saa almindeligt og dybt Jndtryk paa Gemytterne, at man ligefrem betvivler, at Juryens Kiendelse kan falde ud til Fordeel for Regjeringspartiet og Generalfiscalen. Whitesides Tale sættes næsten ved Siden af Sheils mesterlige Foredrag.
Viborger Samler, 1844-02-15
J Overhuset har Udenrigsministeren Lord Aberdeen er klæret, at den franske Regjering har yttret det Ønske, at nogle Modificationer maatte finde Sted i Tractaten angaaende Gjennemsøgningsretten, nemlig saadanne Modificationer, der uden at skade Tractatens Birksomhed, kunde bevirke, at Tractaten mere kunde komme til at stemme overeens med det franske Folks Følelser. Han vidste nu rigtignok ikke, hvordan Resultatet vilde blive, dog troede han ikke, at Frankerig vilde lægge Hindringer i Veien for Tractatens Virksomhed, og i ethvert Tilfælde vilde England ikke undlade at gjøre sit Yderste for at opretholde Tractaten Man paastod i Frankerig, at England satte i Grunder liden Priis paa Slavehandelens Afskaffelse, og man troede, at Englands Hovedformaal egentlig var at insultere den franske Marine under Udøvelsen af Gjennemsøgningstractaten, og tillige erhverve om den franske Handel saadanne Oplysninger, hvilke England kunde drage Fordeel af. Men saadanne Paastande vare høist latterlige; thi ved denne Tractat underkastede England det femdobbelte Antal af engelske Skibe Undersøgelse i Sammenligning med de franske Koffardifareres Antal.
Viborger Samler, 1844-02-15
Sverrig. Bulletins: 3die Febr. Efterm. Kl. 5. Kongen vinder efterhaanden igjen Kræfter, endskjøndt han hidtil ofte ikke har havt god Nattero. Hans befindende idag forøger Haabet om vedvarende Bedring. Tilfældet i Foden og Benet er uforandret. – Da der ikke for Tiden er noget Kiendetegn, som giver Anledning til at befrygte Gienkomsten af den i Begyndelsen af Hs. Majestæts Sygdom med et Slagtilfælde truende Tilstand, komme Bulletinerne herefter kun eengang om Dagen, nemlig om Efterm. Kl. 1. - Den 5te Febr.: Hs. Maist. Kongen har siden sidste Bulletin nydt mere Søvn, end i de foregaaende Døgn, uden at Kræfterne i Forhold dertil synes at have tiltaget. Paa Fodens Ryg, nær ved den store Taa, hvor der har været et ubetydeligt Skrabsaar, har Huden i ringe Omkreds en daarlig Farve og er følesløs, Smerten i Foden og opad Benet er mildnet og Opsvulmningen næsten borte." – Den 6te Febr.: Hs. Maist.
Viborger Samler, 1844-02-15
Kongen befinder sig i det Hele bedre end i Gaar; Saaat i Foden er uforandret. E. af Edholm."
Viborger Samler, 1844-02-15
Beretningerne fra Stockholm omtale den mærkelige Kraft, som den bedagede Konge i sit svære Sygdomsanfald lægges for Dagen, saa at han endog paa Sygdommens første Dag ved en forefaldende Leilighed selv kunde hielpe sig ud at Sengen og, da man vilde yde ham Hjælp, sendte de Tilstedeværende bort. Ogsaa ved Aareladningen greb han Prof. Huss, som skulde udføre denne, med saadan Kraft i Armen, at Haanden kun med Vanskelighed kunde løsnes. Man seer, at Kong Bernadotte vil døe som en Helt, selv udenfor Valpladsen. - Kongens Sygdom havde ogsaa angrebet Dronningen saa stærkt, at hun den 28de flere Gange næsten blev afmægtig af Smerte. Mærkeligt nok er, at Kongens Pattebroder, Generalmajor de Camps, ogsaa i forrige Uge er bleven alvorlig syg paa Landet. – "Aftonbladet lader, i Anledning af Kongens Sygdom, udgaae Extrablade sildigt om Aftenen, der udsendes i flere tusinde Aftryk og foranledige en saadan Trængsel paa Gaden, at Militairet har maattet opretholde Ordenen.
Viborger Samler, 1844-02-15
J det offentlige Bibliothek i Lavn i Frankerig har man opdaget et gammelt grammaticalskt Gløssarium fra det 12te Aarhundrede. Dette Glossarium indeholder Supplementer til et af Haurt i Aaret 1538 i Wien udgivet Glossarium Desuden er det rigt paa hidtil ikke udgivne Fragmenter af Digtere fra Keiser Augusts Tidsalder. Saaledes indeholder det til Ex. de 3 Fragmenter af Rabirius, af hvilke hidtil kun 2 vare erkjendte som anthentiske, et af Marcus Furius Bibaculus, hvilket begynder med: "Nam med grabato," et Vers af Eutrapelus, som Horats anfører for sine gode Jndfald; ogsaa citeres Volumnius og Melissus, saa at Bibaculus indbefattet, 3 nye Auctoriteter indføres. Navnet Varro forekommer ofte, Navnet Horats kun to Gange. Fire Steder af Cornelius Severus turde være tagne af hans store Digt om den romerske Historie. Af de bekjendte Digtere forekommer Virgil hyppigst. Af Mægen ere nogle ubetydende Fragmenter i Glossariet.
Viborger Samler, 1844-02-15
Det sidst udkomne Hefte af den russiske Bjergværksjournal meddeler Underretning om de store, stedse tiltagende Skatte paa ædle Metaller, som der vindes i Sibirien - Ruslands Peru. J 1843 var Udbyttet i de øststbiriske Guldsand leier 785 Pud Guld. – 306 Pud mere end i Aaret 1812. Særdeles righoldige viste sig Birjussas og Tunguskas Flodsystemer. Udbyttet af alt det guldholdige Sand, der i forrige Aar underkastedes Vaskning i Østsivirien, anslaaes til 75 1/2 Mill. Pud; af 100 Pud Sand erholdtes 4 Solotnik Guld Afgiften til Regjeringen beløb sig til 126 Pudd. . en Værdt af 1 1/2 Mill. Sølvrubler. J Veststbirien var det Udbytte, som Private erholdt, 339 Pud, hvoraf Afgiften til Regjeringen beløb sig til 50 Pud. Fra begge Hoveddele af Sibirien, have de af Privatmænd foranstaltede Vaskninger af Guldsand ydet Regjeringen Afgifter til et Beløb af 176 Pud i Guld, eller af Værdi 2 Mill Sølvrubler. Totalbeløbet af det i Aaret 1843 af Privatmænd og det Offentlige vundne Guld udgjør 1342 Pud, hvis Værdi kan anslaaes til 16 Millioner Sølvrubler. Fanny Elsler og Sylphiderne i Havanna. Sylphidernes Optrædelse i den bekiendte Ballet, som den berømte FannElsler ogsaa fik bragt paa Scenen i Havanna opvakte almindelig Munterhed og det med Rette. Deres Paaklædning var daarlig og desuden havde Theaterdirecteuren. Don Marti, givet dem lysegule Chemisetter, for at man ikke skulde see deres mørkebrune Barm. Men derved blev det endnu meget værre, thi baade Arme og Been beholdt deres brune Farve. For Balletten begyndte, kom den franske Balletmester i sin Fortvivlelse paa det Jndfald, at male sine Sylphider hvide, hvilket han ogsaa virkeligen udførte og det med en stor Pensel. Enhver kan tænke sig Virkningen. Til anden Act gik alt temmelig godt, men ved nogle vanskelige Evolutioner geraadede de i Forvirring; Balletmesteren raabte forgjeves ganske høit bag Coulisserne: "Til Høire, til Venstre!" Derved kom de endnu mere i Forlegenhed. Endelig saae de forbløffede paa hinanden, Publicum begyndte at le og alle Sylphiderne flygtede fra Skuepladsen. En Eneste, som enten ikke var rask nok eller ikke tidsnok havde bemærket sine Meddandserinders Flugt, blev tilbage, og stod snart alene midt paa Skuepladsen. Elsler frygtede det Værste, men den tilbageblevne Sylphide beviste en sjelden Aandsnærværelse, thi hun begyndte strax en vild Dands af egen Opfindelse. Publicum udbrød i endnu stærkere Latter, og hele Fanns Kunst udfordredes, til at bevare Balletten fra totalt Fald.
Viborger Samler, 1844-02-15
J Aachen er oprettet en Olding=Klub; den ældste som præsiderer, er 106 Aar gammel, den yngste 82. Klubben bestaaer af 42 Medlemmer og har Æresmedlemmer i Berlin, Cøln og Frankfurt a. M. Man samles hver Fredagsaften, morer sig med Spil og Passiar og med at lade sig forelæse Aviser af et ungt Menneske, det eneste, som har Adgang til denne Klub. Man lever meest i den forbigangne Tid. Naar et af Medlemmerne fortæller noget ret Tiltrækkende, saa blive alle de gamle Herrer saa muntre som i deres Ungdom, Nylig gav en preussisk Oberst nogle Elskovsæventyfra Aaret 1781 til Bedste. Obersten var paa hiin Tid Lieutenant og en mageløs Kourmager. Dengang, forsikkrede han, var det en Lyst at gantes med Pigerne, men nu er de altfor stikne. Den unge Forelæser fandt denne Dom dog altfor slem, han sprang op og forsvarede med Varme Nulidens Piger. Siden den Aften er han bleven exetuderet af Klubben.
Viborger Samler, 1844-02-15
Jndenlandske Efterretninger. Kjøbenhavn. Ny Porte." fortæller, at Thorvaldsen er beskjæftiget med at forme et nyt allegorisk Basrelief af en ei ubetydelig Størrelse. Man seer derpaa Fredens Genius, med en Olivenkrands om Hielmen, i en knælende Stilling holdende en Concha frem, hvoraf den lader en Ørn og en Løve drikke i fredelig Forening. Tilvenstre bemærker man en vissen og fortørret Stamme, bestemt til at opbrændes, og et ungt frodigt Træ spirer frem ved Roden af dette og udbreder sine løvfulde Qviste. - Ved denne Leilighed – siger Fædrelandet, falder det os ind, at et vist antinationalt politisk Parti her i Landet for et Aarstid, siden hos Bissen skal have bestilt Statuen af en dansk Statsmand, hvis offentlige Yttringer Partiet have fundet for godt at tage til Jndtægt for sig, udført i Marmor for at opstilles i et offentligt Museum; men Bissen afslog Bestillingen, idet han indsaae, at det ikke er enhver Politik, den nationale Konstner har Ære af at tjene.
Viborger Samler, 1844-02-15
Fædrelandet meddeler et Brev fra Upsala, hvoraf her meddeles Følgende: "Vort skandinaviske Selskab - hvis Stiftelse er Dem bekjendt – har nu begyndt sin egentlige Virksomhed; ved de store Møder benyttes den største Sal her i Byen næst efter den i Carolina rediviva, og til daglig Brug en rummelig Sal og et mindre Værelse i det saakaldte "Gillets Huus, der staaer aabent fra Kl. 8 Morgen til 10 Aften, hvor der læses Journaler og Aviser og føres en i Almindelighed levende Conservation uden Beværtning og Tobaksrygning, der er aldeles forbuden; den første danske Journal, vi modtoge, var Heibergs Jntelligentsblad, og man havde viist os den Artighed, at fende foruden Januarheftet de tvende sidste Hefter fra 1843. Du kan vel vide, at vi med Begjærlighed læste Heibergs udmærkede og humoristiske Foredrag over Bellmann, der røber hans fortrolige Bekjendtskab med og sunde Opfattelse af denne vor nationale Sanger og det forøgede i høi Grad den Jnteresse, hvormed vi forud havde hørt Efterretningen om Eders sindrig skjønne Bellmannsfest; hvem skulde dog vel for et Decennium siden have abnet, at en saadan Hylding vilde blive brag det svenske Folks Yndlingssanger i - Kjøbenhavn, Du maa være overbeviist om, at Efterretningen derom vil trænge udenfor de saakaldte Dannedes Kreds ud blandt selve Folket, og der maaskee blive bedst forstaaet og vurderet; Bellmann var et sandt Sverriges Barn, og den, der tager Barnet i Haanden, tager Moderen i Hjertet; vore skandinaviske Sympathier - for at bruge det almindelige Navn – begynde nu ret egentlig at vinde Jndgang i Folket, og derved forstaaer jeg ikke saa meget Kjøbstadsbeboerne, som dem, der boe pa berg, i stog og i dalar." Kort efter Eders Upsalatog, eller som den kaldes, resan, gjorde jeg en længere Udflugt op i Landet, og overalt hvor jeg kom frem, bestormedes jeg med Spørgsmaal, navnlig af Bønderne, idet Alle vilde vide Besked, og jeg forsikkrer Dig, at Jnteressen var større end under en stormende Rigsdag, ja det var, som om der nylig var forefaldet en Revolution; jeg følte mig baade legemlig og aandelig frisk efter denne Reise, og vendte med forynget Haab tilbage til Upsala, som jeg nu vel tør kalde Skandinavismens focus i Sverrig.
Viborger Samler, 1844-02-15
Samtlige Kjøbenhavns Toldbetjente have i disse Dage givet deres Foresatte, Hr. Etatsr. og Toldinspecteur J.J. G. Blom Rd. af Dr. og Dom., et synligt Beviis paa deres Høiagtelse og Erkjendtlighed, der, som et Vidnesbyrd om det ønskelige Embedsforhold, der her maa finde Sted, ligemeget hædrer Yderne og Modtageren. De have nemlig i Anledning af Hr. Etatsraadens 25-aarige Embedsjubilæum tilstillet ham en i det Dalhoffske Establissement forarbeidet særdeles smuk og værdifuld Sølvpocal, ledsaget af en Srivelse, hvori de bevidne Etatsraaden de Følelser, de have følt sig gjennemtrængte af. (Aftbl.)
Viborger Samler, 1844-02-15
Forrige Løverdag Aften var der atter en lille Oprørs seene paa Ladegaarden, idet en Fabrikarbeider i Drukkenskab satte sig op imod Jnspecteuren og stak ham i Haanden med sin Kniv, ligesom han saarede Portneren i Laaret. Han blev med megen Umage overvældet og bragt til Arresten. (Ah. Av.) Endelig skal det være afgjort, hvorledes det i lang Tid ledigtværende Byfogedembede i Hobro vil blive. Det hedder sig, at Rinds og Gislum Herred vil blive frataget Byfogden, hvorimod han istedetfor dem faaer Hindsted Herred. Der tales ogsaa om at der vil skee adskillige andre Ombytninger og Forandringer i flere jydske Juris dictioner. (Ah. Av.)
Viborger Samler, 1844-02-15
Odense. Hr. Ernst Mahner, der i flere Aviser benævnes Professor, har ikke paa sin Gjennemmarsch holdt Forelæsninger her i Byen. Hans Udvortes var betydelig martialsk: med Skjæg kunde han vistnok forsyne samtlige Armeens Regimentstambourer, ifald disse ved en Sygdom, mistede denne klædelige Prydelse. Der tvivles i Almindelighed om, at han her vilde gjøre Lykke ved sine moralske Foredrag, men dette er dog ikke afgjort, saalænge man ikke offentligt har seet fremsat og beviist, at han er en Charlatan. (Hp. Av.)
Viborger Samler, 1844-02-15
Som bekjendt er Professor Müller fra Berlin paa Veien til Kjøbenhavn, hvor han, ved Hjælp af sine smukke Døttre, en vidunderlig-delig Romerinde a., vil fremvise sine saakaldte levende Billeder, om hvis Tilladelighed og Velanstændighed der, i tydske Blade, er ført en levende Feide, idet Nogle have fordømt dem som ublue, hvisaarsag det ogsaa i flere Stæder, f. Ex. i Hamborg, har været Professoren forbudt af Politiet at fremvise disse Nøgenheder, medens Andre forsikkre, at de ærbareste Folk kunne see dem uden Anstød. Nu er denne Modsigelses Gaade løst. Prof. Müller's levende Billeder ere virkeligen uanstødelige, nota bene som han har foreviist dem i Eimsbuttel og sidst i Kiel. Damernes Legeme er bedækket med Tricot og indhyllet i saamange Shawler, at man af dets Nederdeel ikke seer Mere, end til midt paa Læggen. Derved vinder jo rigtignok Blufærdigheden; men Fremstillingen taber i Sandhed. En Venus, som baden sig, indhyllet i Shawler, hvilken Phantasie kan rime det: Politiet kan imidlertid ikke have Noget at indvende herimod. Men hvad skal man dømme om de Privatselskaber, der dannede sig i Hamborg, for ligesom at hævne Æsthetiken paa Blufærdigheden, Det er desværre et Factum, at 80 Personer, efter truffen Aftale, besaae de levende Billeder in puris naturalibus for 80 Louisd'or!
Viborger Samler, 1844-02-15
Kiel har man slaaet Endeel af; her har man underhandlet med 20 Personer, der skulde betale Entreen med 20 Louisd'or. Nu faae vi see, hvorledes det vil gaae i Kjøbenhavn. (Wandsb. B.)¬
Viborger Samler, 1844-02-15
J Jtzehoer Wochbl. læses i Anledning af Filialbanken følgende Linier: Flensburg - Troja, Stimme der Cassandra. Troja zog in seine Mauern. Das verhangnisvolle Perd, Mütter, Braute musten trauern, Von der Feinde List entehrt. Flensburg, traul nicht dem GeschenkeRechne, was du zahlst dafür Flensburg altes Haus, bedenke, Silder giebst du für Papier!"
Viborger Samler, 1844-02-15
Udnævnelser. Under 2den De er Valget af Candidat i Theologien J W. C. Greis til Præst i Dagebüll, i Tøndern Provstie, allernaadigst stadfæstet. – Under 3die De, er Overbrandmester ved Kjøbenhavns Brandcorps, P. F. Berg, allernaadigst udnævnt til Secondlieutenant i Corpset. – Under 6te De, er den fra det forrige chirurgiske Academi med Vartpenge entledigede Reservechirurg, characteriseret Regimentschirurg L. Bertelsen, allern, udnævnt til Overlæge ved 5te Dragouregiment, med den ham reserverede Anciennetet.
Viborger Samler, 1844-02-15
Ledigt Embede. Sognekaldet ved Vor Frelsers Kirke paa Christianshavn. 700 Rd. Den, der beskikkes i dette Embede, vil have at udrede 4000 Rbd. aarlig til den entledigede Sognepræst efter Naadensaarets Udløb, samt til den nuværende ordinerede Catechet ved Kirken 100 Rbd. aarlig. Opslaaet vacant den 8de Februar 1844.)
Viborger Samler, 1844-02-15
Handels= og Skibs=Efterretninger. Nationalbank-Actier noteredes i Fredags paa Kjøbenhavns Børs til 117 a 117 1/2 Rbd. i r. S.
Viborger Samler, 1844-02-15
Der har tidligere været yttret, at Maskineriet i det nu Dampskib Kronprinds Frederik Carl Christian, som Nyborgs og Korsøers forenede Færgelaug har anskaffet for egen Regning og Risico, var for lidet i Forhold til Skrogets Størrelse; men denne Mening har Dampskibet nu selv paa det Eftertrykkeligste gjendrevet, ved i roligt Veir at tilbagelægge. Veien imellem Nyborg og Korsøer i 1 Time og 40 til 45. Minuter, medens den for sin Hurtighed bekjendte "Mercurius, idetmindste brugte to fulde Timer til at ende sin Fart over Beltet. Passage=Taxten er ansat meget billig, nemlig til 7 Mk., med Drikkepenge, for første Plads, hvorhos endda følgende Moderation tilstaaes Familier: 2 voxne Personer i Rbd. 4 Mk. 8 s. med Drikkepenge, tre dito 2 Rbd. 2 Mk. fire dito 3 Rbd. 8 s. For Børn under 12 Aar betales kundet Halve, og af Børn under 2 Aar Jntet. Kun Underofficierer, Haandværksvende, Tjenestetvende, Matroser, Soldater, Huusmænd, Dagleiere samt alle de der kunne staae ved Siden af disse, ere berettigede til at lade sig befordre paa anden Plads. (Ove Th. Av.) Vinderslevgaard, med Besætning, Avlsredskaber og endeel Jndboe,, beliggende 3 Mile herfra Viborg, om hvilken Gaards Kjøb Hr. Bay til Harlev Mølle i nogen Tid har staaet i Underhandling med Eieren Hr. Ree, er nu solgt til Hr. Bay for en Priis af 60,000 Rbd. For omtr. 7 Aar. siden kjøbte Hr. Ree denne Eiendom for 31,000 Rbd.
Viborger Samler, 1844-02-15
AVERTISSEMENTS. En Cand. philos., der for Øieblikket er emploieret som Huuslærer, og som er forsynet med gode Anbefalinger, ønsker sig til 1ste Mai d. A. anbragt i en lignende Stilling. - Det Nærmere erfares hos Cand. juris Neckelmann i Viborg.
Viborger Samler, 1844-02-15
Tirsdagen den 27de Februar, om Formiddagen Kl. 10, bliver paa Herredernes Tingsted, Viborg Raadhuus, afholdt Licitation over Anskaffelsen af 22 Mærkepæle paa Veien ved Nybroe Kroe. Conditionerne samt Overslaget er til Eftersyn her paa Contoiret. Fiends Nørlyng Herreders Contoir. Viborg, den 12te Februar 1844. F. Eherlin.
Viborger Samler, 1844-02-15
Onsdagen den 28de Februar, om Middagen Kl. 12. bliver, i Kroen i Ladestedet Hjarbek, afholdt Licitation over Arbeidet ved en ny Veis Anlæg fra Skive Veien til Hjarbek, bestaaende af: a) Jordarbeide paa en Strækning af 1759 Favne, b) Leverance af 162 Cubik-Favne Leer, c) Leverance af 197 Cubik=Favne harpet Gruus m.v., efter Overslaget ansat til en Værdie af 1996 Rbd. Til samme Tid afholdes ligeledes Licitation over Grundforbedringsarbeide ved Moesgaard Mose og ved Rognstrup paa Viborg-Skive Veien. Conditionerne for Licitationen, samt Overslaget, ligger til Eftersyn her paa Contoiret, hvor ligeledes de nærmere Oplysninger kunne erholdes. Fiends Nørlyng Herredscontoir. Viborg, den 12te F. Eberlin. Februar 1844.
Viborger Samler, 1844-02-15
Efter Begjæring af Enken Bodild Christensen bliver den hende tilhørende Kroe, Demstrupvasehuus kaldet, i Raabye Sogn, Gjerlev Herred, stillet til een offentlig Auction, der afholdes i selve Stedet Torsdagen den 14de Marts førstkommende om Formiddagen Kl. 11. Eiendommen der har en god Beliggenhed ved Udskibningsstedet ved Udløbet af Randers Fjord, bestaar af 16 Fag Stuehuus, der afgiver en god Beboelse for en Familie udenfor Bondestanden med 50 Fag Udhuus og 4 Fag Kølle, og et Areal af omtrent 30 Tdr. Land, der er ansat for Hartkorn: 2 Tdr. 3 Skpr. 1 Fdkr. 1 1/2 Alb., hvoraf 1 Td. 1 Skp. er fri Hovedgaardstaxt. Den aarlige Udsæd har hidtil været i Tdr. Rug, 6 Tdr. Byg, 11 Tdr. Havre og endeel Kartofler, og der avles aarlig 30 a 40 Læs Høe. Af Kjøbesummen kan 2000 Rbd. ventes at forblive indestaaende i Eiendommen Conditionerne for Salget ligge 14 Dage førend Auctionen til Eftersyn i bemeldte Kroe samt herpaa Contoiret. Herredsfogedcontoiret i Mariager, den 29de Januar 1844. Claudi.